पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के भयावह हो रहे संक्रमण के बीच राज्य सरकार द्वारा लॉकडाउन लगाए जाने से गरीब व बेसहारा लोगों के समक्ष खाने की समस्या उत्पन्न हो गई है। जिसे देखते हुए डीएम के आदेश पर आपदा प्रबंधन की ओर से सभी प्रखंड में एक-एक कुल 9 सामुदायिक किचन संचालित किया जा रहा है। जहां गरीब व नि:सहाय तथा बेसहारा लोग दो समय का खाना नि:शुल्क खा सकेंगे। जिला आपदा प्रबंधन प्रभारी राजीव कुमार ने बताया कि नगर निगम क्षेत्र अंतर्गत मछली तालाब के समीप रैन बसेरा में सामुदायिक किचन संचालित किया जा रहा है। इसके अलावा सभी प्रखंड में एक-एक सामुदायिक किचन संचालित हो रहा है। हवेली खड़गपुर में उच्च विद्यालय हवेली खड़गपुर, धरहरा में मध्य विद्यालय धरहरा, असरगंज में मध्य विद्यालय चाफा, बरियारपुर में मध्य विद्यालय महदेवा, तारापुर मंे प्रा.वि. गोरगामा, संग्रामपुर में एसबीआरटी प्रोजेक्ट महिला उच्च विद्यालय, तथा टेटिया बम्बर प्रखंड में जगरनाथ उच्च विद्यालय में सामुदायिक किचन संचालित है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn